عساه بذمتك راح اترك النوم
اذا ماريد اشوفك يعني مانام
حسرة علية اغمض جفني لحظات
كبل يم بابكم تاخذني الاحلام
واكلك غيرتك هم تقبل بهاي
عن طبكت جفنهه عيوني صيام
طحت يمك دخيلك راسي مطلوب
بمحكمة الشماتة اتحاكم اعدام
صدك ظميتني بس للاسف وين
على درب الشماتة بقفص من جام
الحمداللة عرفت شبيك مابيك
وميزت الحقائق عن الاوهام
كبل جنت من عوفك ظرف لحظات
كل لحظة التمر تنعد بالف عام
بس وداعتك هسة الوضع غير
تمرني سنين هجرك جنهن ايام
ردت منك سبب بي اقنع الروح
تتسائل عليمن ظيعتة
الغشيمة المشتريتك بعلى الاسعار
على ماذا ولمن خايب بعتة
اكولن ماجيك وكاطع وياك
عتبت داركم جا حلفتة
من كد ماعليهن رايح وجاي
الك روس الشوارع كسرتة
ومن كد مابابك واكف سنين
ارسومي بابك انطبعت شفتة
لكيتك تستلذ لو دمعتي طيح
عصرت عيوني يمك وشلتة
شفت دموعي خلصت بيش اسليك
طلبت عيون جيراني وجبتة
على غيرك عيني سهون عاينت يوم
ولو مابية اشوفك جاشلتة
واذكر مره ادية متد عليك
غرت حتى من ادية وكطعتة
اسف حجي العواذل هيج داراك
شجاك وبدلت بتراب داراك
ادور والدلليل باب داراك
من كد ماسكنتة انصبغ بية